ddrg/super_eurlex huggingface dataset:
KIRJALLINEN KYSYMYS E-0183/01 esittäjä(t): Jorge Hernández Mollar (PPE-DE) komissiolle. Varojen käytön seuranta Andalusian autonomiassa.



Virallinen lehti nro 235 E , 21/08/2001 s. 0149 - 0149



KIRJALLINEN KYSYMYS E-0183/01 esittäjä(t): Jorge Hernández Mollar (PPE-DE) komissiolle (1. helmikuuta 2001) Aihe: Varojen käytön seuranta Andalusian autonomiassa Yhteisön kalastusalan tulevaisuuden ollessa suuri huolenaihe on hyvä pitää mielessä ne pääasiat, jotka voivat vaikuttaa kalastusalan tilaan eri alueilla ja erityisesti niillä, joita kaikkien tuntema kriisi on koskettanut. Voiko komissio ilmoittaa, kuinka paljon Euroopan unioni on kohdistanut varoja Andalusian (Espanja) kalastussektorille kalastusta koskevan yhteisöaloitteen ohjelmakaudella 19971999 ja kalatalouden ohjauksen rahoitusvälineen ohjelmakaudella 19941999 ja miten paljon varoja edunsaajat ovat käyttäneet? Voiko komissio myös ilmoittaa miten paljon varoja Espanja ja Andalusian autonomian aluehallitus ovat kyseisenä ajanjaksona käyttäneet? Miten Euroopan unioni arvioi kyseisten varojen käyttöä? Kuinka paljon kyseisiä varoja Andalusian autonomia palautti? Franz Fischlerin komission puolesta antama vastaus (13. maaliskuuta 2001) Myös komissio on huolissaan parlamentin jäsenen esiintuomasta sellaisia Espanjan alueita koskevasta ongelmasta, joilla kalavarojen hyödyntäminen on entistä hankalampaa. Komissio huomauttaa, että kalatalouden ohjauksen rahoitusvälineen ja Pesca-yhteisöaloitteen tavoitteen 1 kohdealueisiin kuuluvia Espanjan alueita koskevien ohjelmien täytäntöönpanokausi päättyy vasta 31. joulukuuta 2001. Komissio voi täsmentää koko ajanjakson osalta, että määrärahat on sidottu kokonaisuudessaan, mutta komission käytettävissä ei ole lopullisia tietoja maksusuorituksista. Kalatalouden ohjauksen rahoitusvälineen (KOR) ja Pesca-ohjelmien piirissä Andalusian osalta 31. joulukuuta 1999 mennessä aiheutuneet kulut olivat seuraavanlaiset: >TAULUKON PAIKKA> Rahastojen hallinnoinnin osalta jäsenvaltioiden on voimassa olevien yhteisön asetusten mukaisesti toteutettava aiheelliset toimenpiteet sääntöjenvastaisuuksien ja petosten torjumiseksi ja kysymyksessä olevien julkisten rahastojen moitteettoman ja tehokkaan varainhoidon takaavan valvontajärjestelmän täytäntöönpanemiseksi. Komissio aikoo joka tapauksessa vuoden 2001 ensimmäisen puolivuotiskauden kuluessa tutustua Andalusian paikallisviranomaisten soveltamaan valvontajärjestelmään paikalla sen varmistamiseksi, että käytössä olevat valvontajärjestelmät ovat voimassa olevien sääntöjen mukaisia. Andalusian itsehallintoalueen ei ole tähän mennessä tarvinnut palauttaa yhteisölle Andalusian kalastusalalle myönnettyjä rakennetukia.
KIRJALLINEN KYSYMYS E-0254/01 esittäjä(t): Ilda Figueiredo (GUE/NGL) komissiolle. Työntekijöiden irtisanominen.



Virallinen lehti nro 187 E , 03/07/2001 s. 0209 - 0209



KIRJALLINEN KYSYMYS E-0254/01 esittäjä(t): Ilda Figueiredo (GUE/NGL) komissiolle (8. helmikuuta 2001) Aihe: Työntekijöiden irtisanominen C & J. Clark -niminen kenkätehdas Portugalin Aroucassa aikoo irtisanoa 368 työntekijää perustelunaan tilauskannan pieneneminen. Kuitenkin Aveiron ja Coimbran nahkateollisuustyöntekijöiden liiton ilmoituksen mukaan yritys on siirtänyt nykyaikaista tuotantolaitteistoa Castelo de Paivassa sijaitseviin tehtaisiinsa. Samaan aikaan yritys on kuitenkin saanut tuotantolaitostensa modernisointiin, työpaikkojen luomiseen ja henkilökunnan koulutukseen sekä kansallista että EU:n tukea, joilla on ilmeisesti tuettu myös yrityksen Intiassa sijaitsevaa tuotantoyksikköä. 1. Mitä EU:n tukia tämä yritys on saanut? 2. Jos EU:n tukia on myönnetty työpaikkojen ylläpitämiseen ja/tai niiden luomiseen, mihin toimenpiteisiin komissio aikoo ryhtyä säilyttääkseen C & J. Clark -kenkätehtaan työpaikat Portugalin Aroucassa? Anna Diamantopouloun komission puolesta antama vastaus (29. maaliskuuta 2001) Arvoisan parlamentin jäsenen kysymys liittyy sellaisten hankkeiden hallintoon, joiden rahoittamiseen rakennerahastot ovat osallistuneet. Hankkeiden hallinto kuuluu yhteisön lainsäädännön ja toissijaisuusperiaatteen mukaisesti jäsenvaltioille. Komissiolla ei tällä hetkellä ole riittävästi tietoja käytössään kysymykseen vastaamiseksi. Tietoja aiotaan pyytää Portugalin viranomaisilta, ja ne toimitetaan sitten suoraan myös parlamentin jäsenelle.
KIRJALLINEN KYSYMYS P-0306/01 esittäjä(t): Giorgio Celli (Verts/ALE) komissiolle. BSE-tauti ja sen tarttuminen.



Virallinen lehti nro 187 E , 03/07/2001 s. 0215 - 0216



KIRJALLINEN KYSYMYS P-0306/01 esittäjä(t): Giorgio Celli (Verts/ALE) komissiolle (2. helmikuuta 2001) Aihe: BSE-tauti ja sen tarttuminen Näyttäisi siltä, että BSE-tauti voisi prionien välityksellä tarttua tautia sairastavasta lehmästä vasikkaan ja näin ollen vasikka olisi jo syntyessään saanut tartunnan. Edellä mainitun perusteella tiedustelisin komissiolta seuraavaa: 1. Minkälaisia takeita turvallisuudesta voidaan saada, jos yli 20 tai 30 kuukauden ikäiset vasikat testataan? 2. Kuinka monta prosenttia testatuista, tartunnan saaneista eläimistä läpäisee valvontaverkoston? 3. Voidaanko pitää luotettavana viime kesänä The Times -lehdessä ollutta uutista, jonka mukaan vastasyntynyt lapsi oli saanut BSE-tartunnan raskaudenaikana äidiltään? David Byrnen komission puolesta antama vastaus (22. maaliskuuta 2001) Yhteisön käytettävissä olevien tieteellisten tietojen mukaan epidemiologiset tutkimukset viittaavat siihen, että BSE-tartunnan saaneitten lehmien jälkeläisillä on muita 10 % suurempi riski saada BSE, kun ne syntyvät 12 kuukauden kuluessa BSE:n kliinisten merkkien ilmenemisestä emässä. BSE:n siirtymisen mekanismia ei kuitenkaan tunneta, eikä edelleenkään ole selvää tarttuuko tauti naudoilla perinteisessä mielessä emästä jälkeläiseen. Vaikka tauti tarttuisikin emästä jälkeläiseen, tämä tartuntaväylä vaikuttaa vähämerkityksiseltä verrattuna ravinnon kautta tapahtuvaan tartuntaan. Nykyisiä BSE-testejä käytetään kliinisten BSE-tapauksien tai kliinistä vaihetta lähestyvien BSE-tartunnan saaneiden eläinten havaitsemiseen. Koska testeillä ei voida havaita tartuntaa itämisajan alkuvaiheessa, negatiivinen testitulos ei takaa sitä, ettei eläimellä olisi tartuntaa. Tärkein suora toimenpide kansanterveyden suojelemiseksi on siksi erityisen BSE-riskiaineksen poistaminen teurastuksen yhteydessä. Tätä nykyä ei pystytä selvittämään, kuinka monta prosenttia negatiivisen testituloksen saaneista eläimistä olisi todellisuudessa saanut tartunnan. Komissiolla ei ole tarvittavia tietoja voidakseen vastata arvoisan parlamentin jäsenen kolmanteen kysymykseen. Tähän mennessä ei kuitenkaan ole näytetty toteen yhtään tapausta, jossa ihmisen tarttuva spongiforminen enkefalopatia (TSE) olisi tarttunut äidistä lapseen.
KIRJALLINEN KYSYMYS P-0041/01 esittäjä(t): Francesco Turchi (UEN) komissiolle. Europartenariat-ohjelman lakkauttaminen.



Virallinen lehti nro 174 E , 19/06/2001 s. 0245 - 0246



KIRJALLINEN KYSYMYS P-0041/01 esittäjä(t): Francesco Turchi (UEN) komissiolle (16. tammikuuta 2001) Aihe: Europartenariat-ohjelman lakkauttaminen Taloudellisesti heikossa asemassa olevilla, etenkin tavoitteisiin 1 ja 2 kuuluvilla alueilla toimiville pk-yrityksille Europartenariat-ohjelma on ollut asianmukainen väline vakiinnuttaa yhteistyö sellaisten yritysten välillä, jotka toimivat alueilla, joilla on kehitysongelmia ja jotka ovat maantieteellisesti kaukana suurista markkinakeskuksista. Ohjelmaan sisältyvät kaksi vuotuista tapahtumaa ovat tarjonneet hyvät mahdollisuudet paikallisten yrittäjien ja muiden Euroopan alueiden yrittäjien väliseen yhteistyöhön. Tämä pitää paikkansa varsinkin mitä tulee Välimeren maihin strategisesti tärkeänä ja kehittyvänä alueena. Saatujen tulosten vastaisesti Euroopan komissio on päättänyt lakkauttaa tämän aloitteen. 1. Mihin tämä päätös perustuu? 2. Haluaako komissio ohjelman lakkauttamisella rangaista näiden alueiden taloudellisia toimijoita vielä lisää? 3. Onko suunnitelmissa toimia tai kumppanuusohjelmia näiden heikossa asemassa olevien alueiden yritystoiminnan tukemiseksi? Erkki Liikasen komission puolesta antama vastaus (14. helmikuuta 2001) 1. Komissio on painopistealueita tarkistaessaan päättänyt, ettei sen ole enää aiheellista olla suoraan mukana Europartenariat-tapahtumien järjestämisessä. Päätös liittyy komission yleiseen pyrkimykseen keskittyä ydintoimintoihin suorien toimien sijasta. 2. Komissio katsoo, ettei päätöksen pitäisi vaikuttaa kielteisesti paikallisiin toimijoihin, eikä sitä tulisi ymmärtää niin, että komissio kieltäisi yritysten yhteistyötä helpottavien tapahtumien hyödyllisyyden. Päätös ei komission mielestä myöskään estä kehittämästä näitä tapahtumia. Komissio on varma siitä, että useat taloudelliset toimijat sekä paikallisella, kansallisella että yhteisön tasolla ovat edelleen valmiita järjestämään vastaavia tapahtumia sekä suoraan komission rahoituksella että ilman. Yrittäjyyttä ja erityisesti pieniä ja keskisuuria yrityksiä (pk-yrityksiä) koskevasta monivuotisesta ohjelmasta vuosiksi (20012005)(1) 20. joulukuuta 2000 tehdyssä neuvoston päätöksessä 2000/819/EY annetaan komission tehtäväksi kehittää toimia, joilla liikeyritysten yhteistyötä helpottavien Europartenariat-tyyppisten tapahtumien järjestämistä edistetään. 3. Komissio ei kuitenkaan valmistele mitään erityistä ohjelmaa Europartenariat-tyyppisten ohjelmien rahoituksen tukemiseksi, vaan pyrkii edelleen helpottamaan yritysten välistä yhteistyötä ja edistämään pienten ja keskisuurten yritysten (pk-yritysten) kansainvälistymistä muilla keinoilla, kuten komission innovaatio-ohjelmilla ja tarjoamalla ehdokasvaltioille mahdollisuutta osallistua monivuotiseen ohjelmaan. Aluepoliittisissa yhteyksissä pk-yritysten tuki säilyy tavoitteena, jonka perusteella voi saada rakennerahoitusta. (1) EYVL L 333, 29.12.2000.
KIRJALLINEN KYSYMYS P-0094/01 esittäjä(t): Heidi Hautala (Verts/ALE) neuvostolle. Elävän karjan kuljetukseen käytettävien ajoneuvojen rakenteiden parantaminen.



Virallinen lehti nro 235 E , 21/08/2001 s. 0116 - 0116



KIRJALLINEN KYSYMYS P-0094/01 esittäjä(t): Heidi Hautala (Verts/ALE) neuvostolle (18. tammikuuta 2001) Aihe: Elävän karjan kuljetukseen käytettävien ajoneuvojen rakenteiden parantaminen Komissio ehdotti heinäkuussa 1997 direktiiviä tiettyjen eläinten kuljettamiseen käytettävistä moottoriajoneuvoista ja niiden perävaunuista. Ehdotuksella muutettiin direktiiviä 70/156/EY(1). Parlamentti antoi heinäkuussa 1998 asiasta lausunnon ja ehdotti ajoneuvojen rakenteita koskeviin määräyksiin useita tarkistuksia, jotka olisivat kohentaneet eläinten hyvinvointia. Komissio hyväksyi useita parlamentin tarkistuksia ja tarkistettu ehdotus julkaistiin huhtikuussa 1999. Direktiiviehdotus annettiin EY:n perustamissopimuksen entisen 189 a artiklan 2 kohdan mukaisesti, ja nyt asiasta odotetaan yhteistä kantaa, joka on selvästi myöhässä. Voiko neuvosto vakuuttaa esittävänsä yhteisen kannan pian, jotta lainsäädännön käsittelyssä voitaisiin edetä ja elävänä kuljetettavien eläinten hyvinvointia voitaisiin parantaa edelleen? (1) EYVL L 42, 23.2.1970, s. 1. Vastaus (7. toukokuuta 2001) 1. Kuten arvoisan parlamentin jäsenen kysymyksestä käy ilmi, komissio esitti 1997 eläinten kuljetuksiin käytettävien ajoneuvojen rakenteita koskevan ehdotuksen. Ehdotusta käsiteltiin neuvostossa useaan otteeseen yhteisen kannan laatimiseksi, viimeksi asiaa tarkasteltiin maaliskuussa 2000. Eräät kysymykset, erityisesti lastaus- ja purkamisluiskoja koskeviin teknisiin erittelyihin liittyvät kysymykset sekä kuljetusten kesto, ovat vielä ratkaisematta. Kokonaisratkaisua ei ole näin ollen saatu aikaan. 2. Ehdotuksen uudelleenkäsittelystä neuvostossa ei ole tällä hetkellä tietoa.
KIRJALLINEN KYSYMYS P-0312/01 esittäjä(t): Sir Robert Atkins (PPE-DE) komissiolle. Yhtenäinen Euroopan ilmatila.



Virallinen lehti nro 235 E , 21/08/2001 s. 0176 - 0177



KIRJALLINEN KYSYMYS P-0312/01 esittäjä(t): Sir Robert Atkins (PPE-DE) komissiolle (2. helmikuuta 2001) Aihe: Yhtenäinen Euroopan ilmatila Miten yhtenäisen Euroopan ilmatilan määräysten täytäntöönpanossa on edistytty? Mikä on korkean tason työryhmän tämänhetkinen tilanne, ja milloin komissio otaksuu neuvoston tekevän komission ehdotusten toteuttamiseksi tarvittavat päätökset? Loyola de Palacion komission puolesta antama vastaus (12. maaliskuuta 2001) Korkean tason työryhmän raportti Euroopan ilmaliikenteen hallinnan uudistamisesta (Yhtenäinen eurooppalainen ilmatila) valmistui marraskuussa 2000 ja se on toimitettu sekä Euroopan parlamentille että neuvostolle joulukuussa 2000. Raportti aiotaan myös julkaista mutta se on jo nyt saatavilla Internetistä osoitteesta: http://europa.eu.int/comm/transport/library/hlg-final-report-en.pdf. Komissio aikoo antaa tiedonannon tämän raportin mukaan toteutettavista toimista siten, että tiedonannosta voidaan keskustella Tukholmassa 23. maaliskuuta 2001 järjestettävässä Eurooppa-neuvoston kokouksessa. Komissio aikoo myös pian antaa lainsäädäntöehdotuksia yhtenäisen eurooppalaisen ilmatilan keskeisistä periaatteista ja työn organisoinnista.
KIRJALLINEN KYSYMYS E-0495/01

esittäjä(t): Hanja Maij-Weggen (PPE-DE) komissiolle

(22. helmikuuta 2001)

Aihe: Turkki

Onko komissio valmis pyytämään Turkin hallitukselta selitystä sille, että Diyarbakirin pappi Yusuf Akbulut sai kolmen vuoden vankeustuomion kerrottuaan lehtimiehille, että syyrianortodoksinen kirkko oli yksi vuoden 1915 kansanmurhan uhreista?

Onko komissio tietoinen ja voiko se vahvistaa, että vuoden 1915 puolivälissä surmattiin Turkissa puolitoista miljoonaa kristittyä, joista suuri osa kuului syyrianortodoksiseen kirkkoon?

Onko komissio tietoinen siitä, että viimeksi kuluneiden kolmenkymmenen vuoden aikana melkein kaikki Turkin syyrianortodoksiseen kirkkoon kuuluvat henkilöt ovat paenneet tai muuttaneet pois maasta ja että he ovat nyt levittäytyneet erityisesti Eurooppaan ja Yhdysvaltoihin?

Onko komissio tietoinen siitä, että Alankomaissa asuu yli 10 000 Turkista lähtöisin olevaa syyrianortodoksista kristittyä ja että kyseiset kansalaiset, joille on sittemmin myönnetty Alankomaiden kansalaisoikeudet, ovat hyvin huolissaan Turkin pienen syyrianortodoksisen yhteisön kokemasta vainosta?

Mitkä ovat Turkin hallituksen pienten kristittyjen vähemmistöjen vastaisten toimien seuraukset, kun otetaan huomioon, että Turkki on Euroopan unionin ehdokasvaltio?

Günter Verheugenin komission puolesta antama vastaus

(3. huhtikuuta 2001)

Arvoisan parlamentin jäsenen viittaama Isä Abkulutin asia on käsiteltävänä valtion turvallisuustuomioistuimessa Diyarbakirissa. Kolmas käsittely pidetään 5. huhtikuuta 2001. Asiassa ei ole vielä annettu tuomiota.

Komissio tarkkailee nyt ja tulevaisuudessa tilanteen kehittymistä tiiviisti yhdessä EU:n puheenjohtajavaltion ja kansainvälisen yhteisön muiden jäsenten kanssa. Julkisilla huolenilmaisuilla on ollut myönteinen vaikutus siten, että Isä Abkulutia ei ole pidetty tutkintavankeudessa oikeustutkinnan aikana.

Komissio on tietoinen syyrianortodoksiseen kirkkoon kuuluvien kristittyjen ja muiden kristillisten yhteisöjen tilanteesta Turkissa. Komissio on käsitellyt asiaa Turkin edistymisestä liittymisvalmisteluissa annetussa vuoden 2000 määräaikaiskertomuksessa(1). Asia on otettu myös esille Turkin liittymiskumppanuudessa. Kyseisessä asiakirjassa komissio kehottaa Turkkia ratifioimaan taloudellisia, sosiaalisia ja sivistyksellisiä oikeuksia koskevan kansainvälisen yleissopimuksen. Tämä olisi merkittävä edistysaskel, koska kyseisen yleissopimuksen 27 artiklassa vahvistetaan tarve kunnioittaa sivistyksellisiä, uskonnollisia ja kielellisiä oikeuksia.

Komissio katsoo, että arvoisan parlamentin jäsenen viittaama historiaan liittyvä tapaus edellyttää riippumatonta tutkimusta, joka perustuu asiaa koskevien tietolähteiden rajoittamattomaan käyttöön.

(1) KOM(2000) 713 lopullinen.
KIRJALLINEN KYSYMYS E-3947/00 esittäjä(t): Christopher Huhne (ELDR) komissiolle. Viinintuotantomenetelmät.



Virallinen lehti nro 261 E , 18/09/2001 s. 0016 - 0016



KIRJALLINEN KYSYMYS E-3947/00 esittäjä(t): Christopher Huhne (ELDR) komissiolle (13. joulukuuta 2000) Aihe: Viinintuotantomenetelmät Voiko komissio vahvistaa, että joissakin viiniä tuottavissa jäsenvaltioissa käytäntönä on kirkastaa viiniä kuivatusta verestä valmistettujen tuotteiden avulla? Voiko komissio myös vahvistaa, että tähän tarkoitukseen saatetaan käyttää naudanverta? Uskooko komissio, että on olemassa tartuntavaara siinä tapauksessa, että veri on lähtöisin BSE:n saastuttamasta karjasta? David Byrnen vastaus komission puolesta (7. maaliskuuta 2001) Viinin yhteisestä markkinajärjestelystä 17. toukokuuta 1999 annetun neuvoston asetuksen (EY) N:o 1493/1999(1) liitteessä IV luetellaan aineet, joita on sallittua käyttää viinin kirkastamisessa. Koska verta ei ole sisällytetty luetteloon, sitä ei saa käyttää tähän tarkoitukseen. Mitä tulee yleisesti naudanveren turvallisuuteen naudan spongiformisen enkefalopatian osalta, tieteellinen ohjauskomitea on tarkastellut märehtijöiden veren turvallisuutta tarttuvan spongiformisen enkefalopatian riskin osalta. Ohjauskomitea suositteli sellaisten teurastusmenetelmien kieltämistä, jotka johtavat mahdollisesti saastuneen aivoaineksen leviämiseen verenkiertoon. Esimerkkinä tällaisesta menetelmästä voidaan mainita keskushermoston tuhoaminen. Ohjauskomitea ei kuitenkaan suositellut märehtijöiden veren poistamista ihmisten ravintoketjusta. Keskushermoston tuhoaminen on kielletty tarttuvien spongiformisten enkefalopatioiden vuoksi riskin aiheuttavan aineksen käytöstä ja päätöksen 94/474/EY muuttamisesta 29. kesäkuuta 2000 tehdyllä komission päätöksellä 2000/418/EY(2). (1) EYVL L 271, 21.10.1999. (2) EYVL L 158, 30.6.2000.
KIRJALLINEN KYSYMYS E-3657/00 esittäjä(t): Konstantinos Hatzidakis (PPE-DE) komissiolle. Kreikan valtionrautateiden junan raiteilta suistuminen Kallipefkissa.



Virallinen lehti nro 040 E , 14/02/2002 s. 0001 - 0002



KIRJALLINEN KYSYMYS E-3657/00 esittäjä(t): Konstantinos Hatzidakis (PPE-DE) komissiolle (27. marraskuuta 2000) Aihe: Kreikan valtionrautateiden junan raiteilta suistuminen Kallipefkissa Kreikan valtionrautateiden (OSE) junien raiteilta suistumiset ovat yleistyneet huolestuttavasti: vuodesta 1992 tähän päivään mennessä on sattunut lähes 140 tällaista tapausta. Yksi tapausten pääsyistä on epäilyksettä maan rautatieverkon vanhentuminen. Viimeksi juna suistui raiteilta Kallipefkin asemalla Ateenan ja Thessalonikin välisellä rautatielinjalla 9. marraskuuta 2000. Kyseinen rataosuus oli kunnostettu kuukautta aiemmin yhteisön toisen tukikehyksestä myönnetyin varoin. Huomattakoon, että ennen kunnostamista rataosuuden nopeusrajoitus oli 70 km/h, ja kunnostamisen jälkeen uudeksi rajoitukseksi oli asetettu 50 km/h. 1. Onko komissiolla tietoja kyseiseen onnettomuuteen johtaneista syistä? 2. Johtuiko onnettomuus rataosuuden korjaustöiden huonosta toteutuksesta? 3. Onko komissiolla tietoja yhteisön toisesta tukikehyksestä rahoitettujen Kreikan uusien rautatielinjojen rakennustöiden mahdollisesta huonosta toteutuksesta? 4. Mikä yhteys on yhteisön toisen tukikehyksen kautta viimein toteutetuilla Kreikan rautatieverkon ajanmukaistamistöillä vastaaviin hankkeisiin, jotka oli suunniteltu vuonna 1994? Michel Barnier'n komission puolesta antama täydentävä vastaus (13. syyskuuta 2001) Komissio voi nyt täydentää 15. joulukuuta 2000 antamaansa vastausta(1) seuraavilla tiedoilla. - Kreikan viranomaisilta saatujen tietojen mukaan junan raiteilta suistuminen Kallipefkin aseman lähellä 9. marraskuuta 2000 ei tapahtunut uudella Ateenan ja Thessalonikin välisellä rautatielinjalla vaan entisellä Tithorean ja Domokosin välisellä rataosuudella, joka on osittain kunnostettu kauden 1994-1999 yhteisön tukikehyksestä (YTK) myönnetyin varoin. Onnettomuus ei johtunut raideviasta vaan junavaunujen jousituksesta ja koko rautatielinjalla sallituista pienistä vioista. Kreikan viranomaiset vahvistavat, ettei ennen onnettomuutta tehdyissä, osaksi yhteisön tukikehyksestä rahoitetuissa rautatielinjojen julkisten rakennustöiden laaduntarkastuksissa löydetty virheitä. - Vuoden 2000 joulukuun lopulla kauden 1994-1999 yhteisön tukikehyksestä rahoitettujen Kreikan rautatieverkkohankkeiden määrä oli noussut 87 prosenttiin, joka vastaa 544 miljoonaa euroa 627,209 miljoonan euron kokonaissummasta. Kreikka esittää lähitulevaisuudessa johtopäätökset koko ohjelmakaudesta 1994-1999 Rail-toimenpideohjelman täytäntöönpanoa koskevassa loppukertomuksessa. (1) EYVL C 136 E, 8.5.2001.
KIRJALLINEN KYSYMYS E-3317/00 esittäjä(t): John Bowis (PPE-DE) komissiolle. Lontoon osuus EU:n määrärahoista.



Virallinen lehti nro 318 E , 13/11/2001 s. 0003 - 0003



KIRJALLINEN KYSYMYS E-3317/00 esittäjä(t): John Bowis (PPE-DE) komissiolle (25. lokakuuta 2000) Aihe: Lontoon osuus EU:n määrärahoista Mikä on Lontoossa käytettyjen tai sille myönnettyjen Euroopan unionin määrärahojen kokonaissumma viiden viime vuoden ajalta jokaista vuotta kohti, joilta luvut ovat saatavissa? Romano Prodin komission puolesta antama täydentävä vastaus (27. kesäkuuta 2001) 03/11/2000 annetun vastauksensa(1) lisäksi komissio lähettää pyydetyt tiedot suoraan kunnianarvoisalle jäsenelle ja parlamentin sihteeristölle. (1) EYVL C 103 E, 3.4.2001, s. 243.
KIRJALLINEN KYSYMYS E-4135/00 esittäjä(t): Chris Davies (ELDR) komissiolle. Munivien kanojen suojelusta annettu direktiivi (1999/74/EY).



Virallinen lehti nro 261 E , 18/09/2001 s. 0025 - 0026



KIRJALLINEN KYSYMYS E-4135/00 esittäjä(t): Chris Davies (ELDR) komissiolle (16. tammikuuta 2001) Aihe: Munivien kanojen suojelusta annettu direktiivi (1999/74/EY) Onko komissio tietoinen, että eräät eläinsuojelujärjestöt ovat huolissaan siitä, että tavanomaisesta muunnetut häkit (enriched cages) eivät sisälly munivien kanojen suojelusta annetun direktiivin (1999/74/EY)(1) häkkikieltoon? Onko komissio tietoinen, että tavanomaisesta muunnettujen häkkien (enriched cages) puuttuminen direktiivistä saattaa antaa viljelijöiden käyttöön porsaanreiän, jolloin olemassaolevia häkkikanaloita voidaan muuntaa ja säilyttää ne laillisina senkin jälkeen kun häkkikanalakielto tulee voimaan vuonna 2012? (1) EYVL L 203, 3.8.1999, s. 53. David Byrnen vastaus komission puolesta (7. maaliskuuta 2001) Komissio tietää, että jotkin eläinsuojelujärjestöt yhteisössä ovat huolissaan siitä, että munivien kanojen suojelun vähimmäisvaatimuksista 19. heinäkuuta 1999 annetussa neuvoston direktiivissä 1999/74/EY asetettu häkkejä koskeva kielto rajoittuu varustelemattomiin häkkeihin. Direktiivi heijastelee eläinlääkintäalan tiedekomitean lausunnon päätelmiä. Tässä vuonna 1996 annetussa lausunnossa korostetaan, että täysin varustelemattomissa häkeissä pidettävien kanojen hyvinvointiolosuhteet eivät ole riittävät. Vuonna 1999 säädetyllä häkkien varustamisella oli määrä korvata joitakin kanojen hyvinvoinnille aiheutuvia haittoja. Komissio antaa direktiivin 10 artiklan mukaan neuvostolle viimeistään 1. tammikuuta 2005 eläinlääkintäalan tiedekomitean lausunnon perusteella laaditun kertomuksen munivien kanojen eri tuotantojärjestelmistä. Kertomuksen yhtenä tavoitteena on arvioida varustettuja häkkejä, joiden kehittely on edelleen kesken ja joita ei vielä käytetä laajalti maatilayrityksissä. Direktiivissä ei suljeta pois nykyisten häkkien muuntamista varustetuiksi häkeiksi. Tätä ei voida pitää kiellon kiertämisenä, kunhan direktiivissä säädetyt varustettuja häkkejä koskevat vähimmäisstandardit täyttyvät.